Şerê li Silêmaniyê 2025

Şerê li Silêmaniyê 2025 bûyera şer û pevçûneke ku di 22ê tebaxa 2025an de li bajarê Silêmaniyê (Başûrê Kurdistanê) piştî serdegirtina avahî û ofîsa rêberê opozisyonê Lahur Şêx Cengî Talebanî qewimiye. Bûyer bûye sedema girtina Lahur Talebanî, birayê wî Polad Talebanî û çend kesên din ên ku li gel wan bûn. Şer û pevçûna ku li Silêmaniyê rûda li seranserê Rojhilata Navîn bala gelek welatan kişandiye ku li herêmê dibe sedema tirs û fikaran.

Rêxistina Mafên Mirovan a Herêma Kurdistanê di derbarê bûyerê de di daxuyaniya xwe de ragihand ku şandina hêzê ji bo girtina kesekî neqanûnî ye û tekez kiriye ku divê erkên weha ji hêla polîsên Herêma Kurdistanê ve werin kirin, ne ji aliyê yekîneyên taybet ve.

 Paşperdeh 
Lahur Talebanî, hevserokê berê yê Yekîtiya Niştimaniya Kurdistanê (YNK) bû ku piştî têkoşîneke navxweyî ya desthilatdariyê bi pismamê xwe Bafil Talebanî re di sala 2021ê de ji serkirdayetiya partiyê hatibû dûrxistin. Piştî ku Hêza Dijî Terorê (CTG) ya YNK ku di bin kontrola Lahur Talabanî de bû, hate desteserkirin û ew paşê bi fermî ji serokatiya partiyê hate dûrxistin, di 8ê tîrmeha 2021ê de, aloziyên di navbera her du hevserokan de zêde bûn.

Piştre Lahur Talebanî tevgera opozîsyonê ya bi navê Berey Gel damezrand. Fraksiyona wî bandorek girîng li Silêmaniyê domand û pir caran rasterast bi serokatiya Bafil Talebanî re di nav YNKê de pêşbaziyê dikir.

Di mehên beriya tebaxa 2025an de, rageşiya di navbera dilsozên Lahur Talabanî û desthilatdaran de zêde bûye ku di nav de nakokiyên li ser bandora siyasî, yekîneyên çekdar û kontrola saziyên ewlehiyê hebûn.

Berdevkê dadgeha Silêmaniyê, dadwer Salah Hesen diyar kiribû ku roja pêncşemê "bi sedema komploya bi armanca têkbirina ewlehî û aramiyê", ji bo Cengî û çend kesên din fermana girtinê hatiye dayîn.

 Şer 
Di saetên serê sibê ya 22ê tebaxa sala 2025an de (rasterast, ji 00:00 heta 01:00), hêzên ewlehiyê li ser Otêla Lalezarê li taxa Serçinar a Silêmaniyê ku Lahur Talabanî lê timîne dest bi serdegirtinê kirin. Operasyon ku ji aliyê hêzên taybet ve dihat lidarxistin li gorî biryara girtinê ya ku ji aliyê dadgeha Silêmaniyê ve hatibû dayîn, pêk hatibû.

Lahur Talebanî radest xwe yê ku radestî rayedaran bike qebûl nake ku ev yek bûye sedema pevçûnên giran di navbera yekîneyên ewlehiyê û çekdarên dilsozên Lahur Talebanî de. Şerên di navbera hêzên taybet ên Silêmaniyê û çekdarên dilsoz ên girêdayî yên Lahur Talebanî saet 03:30 şevê de li derdora Otêla Lalezarê despê dike. Şer çend demjimêran berdewam dike û li kolanên derdor ên navenda Silêmaniyê belav dibe. Di dema pevçûnê de dengê çekan û teqînan ku ji qada şer dihat di gelên Silêmaniyê de dibe sedema tirsan.

Beriya ku şer dest pê bike û dema şer de hemî deriyên Silêmanî û navçeyên wê ji aliyê hêzên leşkerî û ewlehiya bajêr ve hatibûn girtin.

Herwiha di sibeha 22ê tebaxê de hatibû ragihandin ku du dron li nêzîkî mala serokê YNKê Bafil Talebanî, li Dabaşanê hatine dîtin û hatiye ragihandin ku dron hatine xistin û di encamê de li heman cihê dûyên agirê bilind bûye.

Piştî şer hêzên ewlehiyê Lahur Talebanî û birayê wî Polad Talebanî girtin. Çend alîkar û hevkarên wan jî li gel Lahur Talebanî radestî hêzên ewlehîyê dibin an têne girtin. Kesên hatine girtin ji bo lêpirsînê ber bi cihên ne diyar ve hatine veguhastin.

Piştê du rojan, di 26ê tebaxê de Desteya Serbixwe ya Mafên Mirovan serdana Lahur Şêx Cengî Talebanî kirine û di dema hevdîtinên rayedarên mafên mirovan de Lahur Talebanî diyar kiriye ku rastî tu îşkence an tundî tûjîyê nehatiye û bi malbata xwe re bi dîmen diaxive.

 Qurbanî 
Li gorî daxuyaniyên fermî di pevçûnan de herî kêm pênc kes jiyana xwe ji dest dane ku sê ji wan endamên hêzên ewlehiyê û du ji wan jî endamên Hêzên Dupişkê bûn ku bi Lahur Talebanî ve girêdayî bûn. Di dema şer de zêdetirê 18 kesên din jî birîndar dibin ku di nav wan de hem şervan û hem jî kesên ku di bûyerê de hebûn. Ev pevçûn yek ji pevçûnên cîdîtirînên çekdarî yên salên dawî li Silêmaniyê bû.

Di heman rojê de li seranserê Silêmaniyê xalên kontrolê yên ewlehiyê hatin danîn û ji bo pêşîgirtina li aloziyên din, gerên ewlehiyê zêde bûn. Di heman rojê de heta piştî nîvro, li bajêr sekanek hebû û piştre bajar hêdî hêdî dest bi vegera aramiyeke nisbî dike.

Cîgirê parêzgarê Silêmaniyê di daxuyaniya xwe de diyar kiriye ku deverên zirardar dê werin çêkirin û zirara xelkê bajêr ku di dema şer de çêbûye dê werin dayîn.

 Çavkanî 

Kategorî:2025 li Başûrê Kurdistanê
Kategorî:2025 li Iraqê